**583. stjórnarfundur BSE  
haldinn í Búgarði mánudagskvöldið 21.6.2021 kl. 20.**

Allir stjórnarmenn mættir á fund, Birgir Arason, Gestur J. Jensson, Guðmundur Sturluson, Hákon Bjarki Harðarson og Aðalsteinn H. Hreinsson. Einnig 1.varamaður Aðalsteinn Hallgrímsson.

1. Fundargerð nr. 582 frá 3. mars samþykkt og undirrituð. Fundargerð aðalfundar lögð fram til skoðunar.
2. Tillögur samþykktar á aðalfundi sem vísað var til stjórnar.  
   Tillaga um að BSE gangist fyrir um hnitsetningu landamerkja jarða í Eyjafirði. Mikil umræða um hvernig best sé að skipuleggja verkið og hvort eigi að bjóða upp á heildar kort með hnitsettum landamerkjum og öllum lögnum sem á jörðinni eru. Einnig rætt um hvort hægt verði að fá stuðning annarra aðila sem hafa hag af verkefninu, s.s. sveitarfélög, brunavarnir, Rarik og fleiri.  
   Framkv.stjóra falið að undirbúa hvernig standa skuli að verkinu með Hákoni Jenssyni starfsmanni BSE í kortateikningum. Fyrsta verk er að senda tölvupóst til að kanna áhuga bænda/landeigenda.  
   Tillaga sem veitir stjórn heimild til að vinna að sameiningu búnaðarsambanda á Norðurlandi eystra. BSSÞ og BSNÞ hafa óskað eftir að María Svanþrúður starfsmaður RML á Húsavík vinni að undirbúningi sameiningarinnar ásamt framkv.stj. BSE. Stjórn leggur áherslu á að við sameiningu verði allar eignir settar inn í nýtt félag. Byrjað verði á að bera saman samþykktir búnaðarsambandanna.
3. Formaður sagði frá auka Búnaðarþingi sem haldið var 10. júní þar sem sameining BÍ við búgreinafélög var staðfest, þannig að til verði ein heildarsamtök bænda. Einnig var þar farið yfir hugsanlega sölu á Hótel Sögu.
4. Gestur J. fór stuttlega yfir stöðu í kjarasamningaviðræðum við frjótækna sem standa yfir þessa dagana. Mikið ber enn í milli.
5. Farið yfir áætlanir um viðhald hússins á Óseyrinni. Fram kom að framkvæmdum hafi verið frestað þar til á næsta ári. Brynjólfur Árnason byggingafræðingur hefur lagt mat á mismunandi útfærslur við endurbætur hússins. Endurbæta þarf glugga og jafnvel skipta um suma þeirra og skipta um gler í öllu húsinu og þak í vestur álmu.
6. Umsókn um styrk að fjárhæð 50,000 kr. til að halda ráðstefnu 13. og 14. okt. í Hofi sem nefnist Maturinn, jörðin og við. Verkefnastjóri er Pétur Þór Jónasson.  
   Samþykkt að styrkja ráðstefnuna.  
     
   Fundi slitið. Kl. 22.45  
   SBH